Antoinette Kellermann is 'n Suid-Afrikaanse aktrise en dosent gebore in 1952 in Bellville, Wes-Kaap gebore, en het na skool drama aan die Universiteit van Stellenbosch gestudeer. Sy is ewe gemaklik op die verhoog as voor die kameras, en is bekend om haar sterk vertolking van karakters. Behalwe vir haar werk as aktrise, was sy ook ŉ dosent aan die Universiteit van Stellenbosch se dramadepartement. Na haar studies voltooi is het sy by streeksrade begin werk; onder andere by TRUK en KRUIK. Tydens haar kontrakwerk was sy betrokke in verskeie toneelstukke wat haar loopbaan as aktrise help vestig het. Sy het die rol van Merteuil in Heiner Müller se Quartet vertolk, Lucienne in Hond se Gedagte, Adriana in André P. Brink se Kinkels innie kabel, Helena Alving in Hendrik Ibsen se Spoke, Madame de Motrieul in Madame de Sade asook verskeie rolle in Pieter Dirk Uys se Die Van Aardes van Grootoor. Na 1994 het sy begin met vryskutwerk en sedertdien vele toekennings verwerf. Sy het onder andere in Reza de Wet se Breathing In, Die blou uur en Verleiding gespeel.